Așa cum se preciza recent, noua Lege a Pensiilor a intrat în comisiile din Senat pentru verificare și aprobări, ulterior mergând spre votul final din Camera Deputaților. Sunt multe modificări aduse în acest document, printre acestea și reglementările privind românii care se pot pensiona în 2024. Citește mai departe și află ce schimbări există în noua lege a pensiilor.
Sunt aproape cinci milioane de pensionari în acest moment în România, iar o astfel de lege era necesară, mai ales în contextul inechităților existente de atâta vreme.
Pe de altă parte, propunerea legislativă care va schimba total cadrul de funcționare a sistemului public de pensii era impusă și prin asumarea PNRR, astfel că presiunea schimbării legii era deja prezentă încă din 2021.
Pentru cei cinci milioane de români, ieșiți la pensie, noua lege va aduce noile formule de calcul (despre care am scris recent), dar va schimba progresiv limita de vârstă pentru ambele părți, femei și bărbați, revizuiri pentru pensia anticipată, sau pentru pensia de boală.
O mare problemă a sistemului public de pensii este dezechilibrul dintre numărul vârstinicilor la pensie și cei care contribuie la fondurile de pensii, raportul fiind unul disproporționat în defavoarea ultimilor, ceea ce duce la un randament extrem de scăzut și, din nou, la presiuni mari pe cei care plătesc lunar contribuția.
Din acest punct de vedere noua lege a pensiilor nu schimbă cu nimic lucrurile, având în vedere că numărul în scădere de angajați în câmpul muncii nu este o consecință a acesteia, ci o consecință a proastei gestionări a economiei și lipsa unei creșteri socio-economice atractive pentru cei care, în mod normal, ar putea să muncească în România nu în alte state ale lumii.
Randamentele fondurilor de pensii și contribuțiile plătite de românii angajați sunt interconectate și, atâta timp cât nu există un aflux de români în câmpul muncii, există toate șansele ca falimentul să-și facă simțită prezența.
Luând acum pe puncte, cea mai mare modificare este la limita vârstei de pensionare pentru bărbați, și anume nu va mai crește ci rămâne la 65 de ani, adică cei născuți în 1959 fac parte din lista cu românii care se pot pensiona în 2024.
Acești români, conform promisiunilor venite de la Palatul Victoria, ar urma să primească pensia majorată. Motivul este că de la 1 ianuarie 2024 va crește pensia minimă, iar în cazul acestora, românii care se pot pensiona în 2024, procentual creșterea este de 13,8%.
De cealaltă parte, tot conform noii legi, s-a stabilit și care vor fi femeile care pot ieși la pensi anul viitor, reamintind că pentru moment limita de vârstă a crescut la 62,1, iar până în 2026 se va ajunge la aceeași vârstă cu bărbații. Cu alte cuvinte, în 2024, femeile care au între 62-63 de ani, născute în 1961 și 1962, vor putea ieși la pensie, iar suma încasată va fi, la fel, calculată pe baza noii formule și, evident majorată.
Legea Pensiilor va majora substanțial pensiile mici, procentul calculat ajungând la 112%, așa cum enunțam exemplele aici. Rămâne să se aștepte votul din Senat și, ulterior din Camera Deputaților (ca for decizional), și mai mult ca sigur că până la 31 decembrie, legea va fi promulgată de președinte.